62023TO0466(01)_INF
Sklep Splošnega sodišča (drugi senat) z dne 6. avgusta 2024 –Confédération nationale du Crédit mutuel in drugi/EOR
(zadeva T‑466/23)
„Ekonomska in monetarna unija – Bančna unija – Enotni mehanizem za reševanje kreditnih institucij in določenih investicijskih podjetij (EMR) – Enotni sklad za reševanje (ESR) – Sklep EOR o izračunu predhodnih prispevkov za prispevno obdobje 2023 – Člen 70(2) Uredbe (EU) št. 806/2014 – Očitno utemeljena tožba – Omejitev časovnih učinkov sklepa“
1.
Ekonomska in monetarna politika – Ekonomska politika – Enotni mehanizem za reševanje kreditnih institucij in določenih investicijskih podjetij – Predhodni prispevki v Enotni sklad za reševanje (ESR) – Letna zgornja meja skupnega zneska posameznih prispevkov v ESR, določena na 12,5 % končne ciljne ravni – Obseg – Nepreseganje te zgornje meje s strani Enotnega odbora za reševanje (EOR) – Merila presoje – Dinamični pristop h končni ciljni ravni
(Uredba Evropskega parlamenta in Sveta št. 806/2014, člena 69(1) in 70(2), prvi in četrti pododstavek)
(Glej točki 29 in 31.)
2.
Ekonomska in monetarna politika – Ekonomska politika – Enotni mehanizem za reševanje kreditnih institucij in določenih investicijskih podjetij – Predhodni prispevki v Enotni sklad za reševanje (ESR) – Letna zgornja meja skupnega zneska posameznih prispevkov v ESR, določena na 12,5 % končne ciljne ravni – Področje uporabe – Uporaba v prvotnem obdobju
(Uredba Evropskega parlamenta in Sveta št. 806/2014, člen 70(2), prvi in četrti pododstavek)
(Glej točko 30.)
Izrek
1.
Sklep SRB/ES/2023/23 Enotnega odbora za reševanje (EOR) z dne 2. maja 2023 o izračunu predhodnih prispevkov za prispevno obdobje 2023 v Enotni sklad za reševanje (ESR) se razglasi za ničen v delu, v katerem se nanaša na Confédération nationale du Crédit mutuel in druge tožeče stranke, katerih imena so navedena v prilogi.
2.
Učinki Sklepa SRB/ES/2023/23 se v delu, v katerem se nanaša na Confédération nationale du Crédit mutuel in druge tožeče stranke, katerih imena so navedena v prilogi, ohranijo, dokler EOR ne sprejme ukrepov, potrebnih za izvršitev tega sklepa, in to v razumnem roku, ki ne sme biti daljši od šestih mesecev od dneva pravnomočnosti tega sklepa.
3.
EOR poleg svojih stroškov nosi stroške Confédération nationale du Crédit mutuel in drugih tožečih strank, katerih imena so navedena v prilogi.
4.
Evropski parlament in Svet Evropske unije nosita svoje stroške.